OpenLLM-France/wikimedia huggingface dataset:
# El habilitado

El habilitado és una pel·lícula filmada en color de l'Argentina dirigida per Jorge Cedrón segons el seu propi guió escrit en col·laboració amb Miguel Briante que es va estrenar el 17 de març de 1971 i que va tenir com a protagonistes a Héctor Alterio, Billy Cedrón, Ana María Picchio i Walter Vidarte.

## Sinopsi

El vincle entre cinc empleats d'una botiga marplatenca que tracten d'escalar posicions sobre la seva trista situació.

## Repartiment

Van participar del film els següents intèrprets:
* Héctor Alterio
* Billy Cedrón
* Ana María Picchio
* Carlos Antón
* Walter Vidarte
* José María Gutiérrez
* Gladys Cicagno
* Marta Gam
* Héctor Tealdi
* Claude Marting
* Alfredo Quesada
* Norberto Pagani
* Pablo Cedrón

## Comentaris

La Opinión va opinar:
| « | ”Llenguatge fílmic despullat de tot efeminament, amb imatges descarnades…cadascun dels personatges és definit amb precisió.” | » |
Jorge Cedrón a Clarín va dir:
| « | ”No trobaran en la meva pel·lícula aquestes vastes teories sobre la realitat que construeixen alguns cineastes a la francesa, vull que trobin la realitat…no una realitat generalitzada, abstracta…En la meva pel·lícula cap més l'estètica d'un Roberto Arlt, d'un Beckett que els firuletes d'alguns addictes a la nouvelle vague.” | » |
Manrupe i Portela escriuen:
| « | ”Bon acostament a una història d'oficina, les seves mesquineses i la competitivitat.” | » |

## Referències

* 1 2 3 4 5 Manrupe, Raúl; Portela, María Alejandra. Un diccionario de films argentinos (1930-1995). Buenos Aires: Editorial Corregidor, 2001, p. 265. ISBN 950-05-0896-6.
* ↑ Muere a los 59 años el actor argentino Pablo Cedrón, La voz digital, 2 de novembre de 2017

## Enllaços externs

* Informació sobre El habilitado a cinenacional.com
* El habilitado a YouTube
# Quint Hortensi

Quint Hortensi (Quintus Hortensius) és el nom dels següents personatges:
* Quint Hortensi (tribú), tribú de la plebs el 419 aC.
* Quint Hortensi (dictador), magistrat romà, dictador el 286 aC.
* Quint Hortensi (cònsol), cònsol el 108 aC.
* Quint Hortensi Hòrtal, diversos personatges.
* Quint Hortensi Corbió.
# Quetodòntids

Els quetodòntids (Chaetodontidae) són una família de peixos de l'ordre dels perciformes.

## Particularitats

Aquesta família comprèn una gran part dels peixos anomenats "peixos papallona", petits i de colors sovint sorprenents. Es troben a la conca Indo-Pacífica i algunes zones tropicals de l'Atlàntic, com el mar del Carib. Llurs hàbitats preferits són generalment les aigües netes a la vora dels esculls de corall.

## Gèneres

N'hi ha uns deu gèneres en l'actualitat, però la llista no está totalment fixada. Abans Chaetodontidae i Pomacanthidae es consideraven una sola família. Les divisions actuals encara són objecte de discussió:
* Amphichaetodon Burgess, 1978
* Chaetodon Linnaeus, 1758
* Chelmon Cloquet, 1817
* Chelmonops Bleeker, 1876
* Coradion Kaup, 1860
* Forcipiger Jordan & McGregor, 1989
* Hemitaurichthys Bleeker, 1876
* Heniochus Cuvier, 1816
* Johnrandallia Nalbant, 1974
* Parachaetodon Bleeker, 1874
* Prognathodes Gill, 1862
* Roa Jordan, 1923

## Referències

* Fessler, Jennifer L. & Westneat, Mark W. (2007): Molecular phylogenetics of the butterflyfishes (Chaetodontidae): Taxonomy and biogeography of a global coral reef fish family. Molecular Phylogenetics and Evolution 45(1): 50–68. doi:10.1016/j.ympev.2007.05.018.
* FishBase [2008]: Family Chaetodontidae – Butterflyfishes. Retrieved 2008-SEP-02.
* Hsu, Kui-Ching; Chen, Jeng-Ping & Shao, Kwang-Tsao (2007): Molecular phylogeny of Chaetodon (Teleostei: Chaetodontidae) in the Indo-West Pacific: evolution in geminate species pairs and species groups. Raffles Bulletin of Zoology Supplement 14: 77-86. PDF fulltext Arxivat 2007-08-11 a Wayback Machine..
* Sepkoski, Jack (2002): [Chaetodon]. In: A compendium of fossil marine animal genera. Bulletins of American Paleontology 364: 560. HTML database excerpt Arxivat 2012-05-10 a Wayback Machine..
# Eiyū densetsu V: Umi no oriuta

The Legend of Heroes V: A Cagesong of the Ocean és un videojoc de rol desenvolupat per Nihon Falcom Corporation. És el cinquè joc de la saga The Legend of Heroes, i el tercer i últim títol de la "Trilogia Gagharv", encara que publicat més tard als Estats Units va ser llançat per primera vegada en 1999 per a Microsoft Windows.
The Legend of Heroes V va ser refet per la PlayStation Portable in 2006, joc que va ser llançat als Estats Units amb el títol de The Legend of Heroes III: Song of the Ocean.

## Enllaços externs

* Pàgina de The Legend of Heroes III Namco Bandai (anglès)
* Pàgina oficial de Falcom Arxivat 2021-02-13 a Wayback Machine. (japonès)
# Emblema a la Casa del Mercader Jeroni Martí

L'emblema a la Casa del Mercader Jeroni Martí és, avui dia, a la façana de la biblioteca de Catí, a la comarca de l'Alt Maestrat. Aquest és un dels molts escuts i inscripcions que estan catalogats com bé d'interès cultural, dins del nucli antic d'aquesta localitat, el qual és a la vegada catalogat també com a BIC, des de l'any 2004, encara que ja en 1979 va ser declarat Conjunt Històric Artístic. Com a bé d'interès cultural, presenta anotació ministerial núm.: RI - 51-0011330, amb data d'anotació 22 de març de 2005, segons consta a la Direcció General de Patrimoni Artístic de la Generalitat Valenciana. La localitat de Catí presenta un traçat urbanístic caracteritzat per mantenir-se pràcticament intacte des d'època medieval, la qual cosa li permet tenir una de les millors mostres d'edificis gòtics de caràcter senyorial. Al llarg dels carrers del seu cas antic ens podem trobar amb excepcionals exemples d'aquest tipus de construccions, algunes de les quals decoren les seves façanes amb escuts i emblemes que demostraven el poder econòmic, polític o simplement social dels propietaris i habitants d'aquestes. Són exemples d'aquest tipus de construccions, les cases de mercaders com Jerónimo Martí, Matías Roca, Antonio Mateu, Casa dels Miralles, Casa dels Montserrat i Casa de Joan Espígol entre d'altres.

## Referències

* ↑ Fitxa BIC de la Direcció General de Patrimoni Artístic Generalitat Valenciana Consulta 10 d'octubre del 2016.(castellà)
* ↑ Monumento BIC de Catí Ajuntament de Catí 25 de noviembre de 2008. Consulta 10 d'octubre del 2016.(castellà)
* ↑ «CATÍ, BÉ D'INTERÉS CULTURAL (BIC)» (en castellà). Ajuntament de Catí. [Consulta: 20 octubre 2016].
* ↑ «La Luz de las Imágenes» (en castellà). Arxivat de l'original el 2016-08-16. [Consulta: 10 octubre 2016].
# Ca l'Agustí

«Ca l'Agustí» té aquests significats:
* Ca l'Agustí de Badalona, edifici de Badalona
* Ca l'Agustí (Barcelona), masia a Barcelona
* Ca l'Agustí (Castellcir), casa de Castellcir (Moianès)
* Ca l'Agustí (Palau de Noguera), casa a Palau de Noguera (Pallars Jussà)
# Bufo gemmifer

Bufo gemmifer és una espècie d'amfibi que viu a Mèxic.
Està amenaçada d'extinció per la pèrdua del seu hàbitat natural.

## Referències

* Frost, Darrel «The Amphibian Tree of Life». Bulletin of the American Museum of Natural History, vol. 297, 2006, pàg. 364.
* Santos-Barrera, G. & Flores-Villela, O. 2004. Bufo gemmifer. Llista Vermella d'Espècies Amenaçades de la UICN 2006. Consulta: 14 abril 2008.
# Bufo gargarizans

Bufo gargarizans és una espècie d'amfibi que viu a l'est d'Àsia (Xina, Sibèria oriental, Corea i les Illes Ryukyu).

## Referències

* Kuzmin, S., Yuezhao, W., Matsui, M., Kaneko, Y. & Maslova, I. (2004). Bufo gargarizans. Llista Vermella de la UICN, Unió Internacional per a la Conservació de la Natura, 2006. Consultat el 13 d'abril del 2008 (en anglès).
# Ellenton (Florida)

Ellenton és una concentració de població designada pel cens dels Estats Units a l'estat de Florida. Segons el cens del 2000 tenia 3.142 habitants.

## Demografia

Segons el cens del 2000, Ellenton tenia 3.142 habitants, 1.386 habitatges, i 953 famílies. La densitat de població era de 330,6 habitants/km².
Dels 1.386 habitatges en un 22,8% hi vivien nens de menys de 18 anys, en un 54,8% hi vivien parelles casades, en un 10,5% dones solteres, i en un 31,2% no eren unitats familiars. En el 26,5% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,64.
Per edats la població es repartia de la següent manera: un 19,7% tenia menys de 18 anys, un 6,3% entre 18 i 24, un 22,7% entre 25 i 44, un 21,8% de 45 a 60 i un 29,6% 65 anys o més.
L'edat mediana era de 46 anys. Per cada 100 dones de 18 o més anys hi havia 84,2 homes.
La renda mediana per habitatge era de 32.570 $ i la renda mediana per família de 36.932 $. Els homes tenien una renda mediana de 33.281 $ mentre que les dones 22.292 $. La renda per capita de la població era de 18.547 $. Entorn del 7,4% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ellenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Ellenton». American Fact Finder. Oficina del Cens dels Estats Units, 12-01-2010.
# En-Nzala

En-Nzala (àrab النزالة) és una comuna rural de la província de Midelt de la regió de Drâa-Tafilalet. Segons el cens de 2014 tenia una població total de 4.390 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# En Avant de Guingamp

L'En Avant de Guingamp és un club de futbol francès de la ciutat de Guingamp.

## Palmarès

* Copa Intertoto: 1
** 1996
* Copa francesa de futbol: 2
** 2009, 2014

## Entrenadors

* Claude Pérard 1977-1978
* René Cédolin 1978-1981
* Raymond Kéruzoré 1981-1986
* Jean-Noël Huck 1986
* Yvan Le Quéré 1987-1988
* Jean-Paul Rabier 1988-1989
* Erick Mombaerts 1989-1990
* Alain de Martigny 1990-1993
* Yvon Schmitt 1993
* Francis Smerecki 1994-1999
* Guy Lacombe 1999-2002
* Bertrand Marchand 2002-2004
* Yvon Pouliquen 2004-2005
* Alain Ravera 2005-2006
* Patrick Remy 2006-2007
* Victor Zvunka 2007-2010
* Jocelyn Gourvennec 2010-2016
* Antoine Kombouaré 2016-2018
* Jocelyn Gourvennec 2018-

## Futbolistes destacats

| Fabrice Abriel Yannick Baret Roberto Bisconti Ali Bouafia Pierre-Emmanuel Bourdeau Vincent Candela Stéphane Carnot Cédric Carrasso Fabrice Colleau Charles-Edouard Coridon Gaël Danic Fabrice Divert Didier Drogba Nestor Fabbri Romain Ferrier Fabrice Fiorèse | Jérôme Foulon Hubert Fournier Auriol Guillaume Christian Gourcuff Xavier Gravelaine Gérard Gnanhouan Stéphane Guivarc'h Laurent Guyot Laurent Hervé Angelo Hugues Jonathan Joseph-Augustin Marek Jozwiak Raymond Kéruzoré Blaise Kouassi Nicolas Laspalles Stéphane Le Garrec | Christophe Le Roux Richard Lecomte Jérôme Leroy Eric Loussouarn Florent Malouda Claude "Coco" Michel Samuel Michel Gheorghe Mihali Jean-Louis Montero Daniel Moreira Morten Nielsen Didier Otokoré Fabrice Pancrate Jean-Pierre Papin Jean-Marc Pilorget Philippe Rabouan | Bruno Rodriguez Lionel Rouxel Guy Stéphan Andrzej Szarmach Abdelhafid Tasfaout Ronald Thomas Stéphane Trévisan Edwin Van Ankeren Jean-Luc Vannuchi Christopher Wreh |

## Enllaços externs

* En Avant de Guingamp - Lloc web oficial
# Cabeça dos Tarrafes

Cabeça dos Tarrafes (crioll capverdià Kabésa d Tarraf) és una vila a la part oriental de l'illa de Boa Vista a l'arxipèlag de Cap Verd. La vila es troba a uns 21 kilòmetres al sud-est de la capital, Sal Rei. Juntament amb els llogarets de Fundo das Figueiras i João Galego forma part de la freguesia de São João Baptista.
Pel juny celebra les festes de Sant Joan, promovent diverses activitats com una missa a l'escola local, un àpat popular i un ball de coladeira. Aquestes celebracions són seguides per les de Sant Joan Baptista als llogarets veïns de João Galego i Fundo das Figueiras. Per enriquir l'àpat popular, es du a terme l'anomenada matança de capote, també coneguda com a galinha-d'angola.

## Vegeu també

* Llista de nuclis de població de Cap Verd

## Referències

* ↑ Cape Verde Islands pocket guide, Emma Gregg, Berlitz, 2009, ISBN 978-981-268-670-1
* ↑ «Còpia arxivada». Arxivat de l'original el 2012-07-01. [Consulta: 24 maig 2016].
* ↑ «Còpia arxivada». Arxivat de l'original el 2012-07-17. [Consulta: 24 maig 2016].
# Ramon Ramon i Raga

Ramon Ramon i Raga (Catarroja, 1970) és un escriptor valencià, autor d'obres de poesia i narrativa.
Ramon es dedica professionalment a l'escriptura i a la correcció lingüística. Bona part de les seves obres literàries són de poesia i han rebut diversos premis. Però va ser amb la publicació de No sé què mor. Dietari 2017-2019, un dietari de gènere narratiu, que va assolir el major dels ressons, especialment després que li fora atorgat el Premi Andròmina de narrativa de 2020. L'any 1991, en els seus orígens com a escriptor, quan tenia vint-i-un anys, va publicar el seu primer poemari: A tall d'incendi. De naturalesa realista, l'obra va tenir bona acollida i va ser guardonada amb el Premi Benvingut Oliver de 1991. A continuació va publicar tres obres més de poesia: l'any 1995, Primavera inacabada (premi de poesia Festa d'Elx de 1992); l'any 1999, Contra el desig (Premi Manuel Rodríguez Martínez); i l'any 2004, Cor desmoblat.

## Referències

* 1 2 3 4 5 «Ramon Ramon i Raga». Diccionari de la literatura catalana. Barcelona: Grup Enciclopèdia Catalana.
* ↑ Aliaga, Xavier. «El tedi, l'ànsia i el dietarisme punyent de Ramon Ramon». ElTemps.cat, 12-04-2021. [Consulta: 14 abril 2020].
* ↑ Camps Barber, Esperança. «La pandèmia i els presos polítics marquen els 49 Premis Octubre». Vilaweb, 31-10-2020. [Consulta: 14 abril 2021].
* ↑ Aliaga, Xavier. «Ramon Ramon, Jordi Valls, Àlex Matas i Ferran Joanmiquel, els nous Premis Octubre de 2020». ElTemps.cat, 02-11-2020. [Consulta: 9 abril 2021].
# El Bosquet (Mont-ral)

El Bosquet és una entitat de població al municipi de Mont-ral, Alt Camp. L'any 2005 tenia 24 habitants. Es troba al sud-oest del nucli urbà de Mont-ral, a prop de l'Aixàviga, sota la paret rocosa dels Motllats. El componen una dotzena de cases d'arquitectura rural.

## Referències

* ↑ «Web de l'ajuntament de Mont-ral». Arxivat de l'original el 2011-09-02. [Consulta: 31 juliol 2008].
# CIM-9-MC Volum 3

El CIM-9-MC Volum 3 és un sistema de codis de procediments. És un subconjunt de la Classificació internacional de malalties (CIM-9-MC). Els volums 1 i 2 s'utilitzen per als codis de diagnòstic.

## Enllaços externs

* CIM-9-MC CatSalut.
# Rassvet (Tiumén)

* Per a altres significats, vegeu «Rassvet».
Рассвет (en rus: Южно-Плетнево) és un poble (possiólok) de l'óblast de Tiumén, a Rússia, que el 2012 tenia 58 habitants.
# Redlands (Colorado)

Redlands és una concentració de població designada pel cens dels Estats Units a l'estat de Colorado. Segons el cens del 2000 tenia 8.043 habitants.

## Demografia

Segons el cens del 2000, Redlands tenia 8.043 habitants, 3.137 habitatges, i 2.506 famílies. La densitat de població era de 208,6 habitants per km².
Dels 3.137 habitatges en un 29,1% hi vivien nens de menys de 18 anys, en un 72,5% hi vivien parelles casades, en un 4,9% dones solteres, i en un 20,1% no eren unitats familiars. En el 16,7% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,6% tenia menys de 18 anys, un 5,1% entre 18 i 24, un 20,7% entre 25 i 44, un 32% de 45 a 60 i un 19,6% 65 anys o més.
L'edat mediana era de 46 anys. Per cada 100 dones de 18 o més anys hi havia 96,2 homes.
La renda mediana per habitatge era de 53.533 $ i la renda mediana per família de 60.667 $. Els homes tenien una renda mediana de 46.250 $ mentre que les dones 27.237 $. La renda per capita de la població era de 29.232 $. Entorn del 2% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Redlands». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Redlands». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Regió de Requena-Sogorb

La Regió de Requena-Sogorb és una regió valenciana que comprèn les comarques més occidentals de la part central del País Valencià. Va ser una regió proposada per Joan Soler i Riber en 1970. És equivalent amb la Demarcació Territorial Homologada de Segon Grau de les Comarques de l'Interior.

## Comarques

Comprèn les següents comarques:
* L'Alt Millars
* La Foia de Bunyol
* L'Alt Palància
* La Plana d'Utiel
* El Racó d'Ademús
* Els Serrans
* La Vall de Cofrents
* La Canal de Navarrés
A L'estructura econòmica del País Valencià, Joan Soler va proposar dos regions diferents: la Regió de Requena, amb La Foia de Bunyol, La Vall de Cofrents, La Canal de Navarrés i la Plana d'Utiel, i la Regió de Sogorb amb la resta de comarques.

## Història

Les comarques de L'Alt Millars, L'Alt Palància, Els Serrans i El Racó d'Ademús formaren part del Regne de València des de la seua creació, i van rebre inicialment una lleugera majoria de colons aragonesos, la qual cosa explica que des del principi van ser de parla aragonesa (i després, per assimilació, castellana) fins a l'actualitat, però amb costums aragonesos. Actualment s'hi parla un castellà amb modismes aragonesos i barrejat amb paraules de la fabla aragonesa. A aquestes comarques se les anomena col·loquialment, des de la ciutat de València i voltants, com a comarques xurres i, als seus habitants, xurros. En el cas de la Foia de Bunyol i La Vall de Cofrents, que també van pertànyer al Regne de València, van restar inicialment majoritàriament poblades per mudèjars, i la població castellana és posterior.
La comarca de La Plana d'Utiel (excepte els municipis de Xera i Sinarques) no formava part del Regne de València i va ser assignada a la Província Administrativa de València en el segle XIX per les autoritats espanyoles. Aquesta comarca és de parla i cultura castellana històricament.

## Vegeu també

* Regions del País Valencià
* Comarques del Nord del País Valencià
* Comarques del Túria-Xúquer del País Valencià
* Comarques Centrals del País Valencià
* Comarques del Sud del País Valencià
* Regió de València

## Referències

* 1 2 3 4 5 6 7 8 Soler i Riber, 1970, p. 8.
* ↑ Lluch, 1970, p. 20.
* 1 2 3 4 Lluch, 1970, p. 21.
* ↑ Lluch, 1970, p. 22.

## Bibliografia

* Soler i Riber, Joan. Nomenclator Geogràfic del País Valencià. Promocions Culturals, 1970.
* Soler i Riber, Joan. «La divisió comarcal del País Valencià». A: Ernest Lluch. L'estructura econòmica del País Valencià. 2. L'estel, 1970. ISBN V. 3399-1970.
# Ellijay

Ellijay és una població dels Estats Units a l'estat de Geòrgia. Segons el cens del 2000 tenia 1.584 habitants.

## Demografia

Segons el cens del 2000, Ellijay tenia 1.584 habitants, 593 habitatges, i 342 famílies. La densitat de població era de 228,2 habitants/km².
Dels 593 habitatges en un 26,8% hi vivien nens de menys de 18 anys, en un 36,1% hi vivien parelles casades, en un 16,5% dones solteres, i en un 42,2% no eren unitats familiars. En el 37,6% dels habitatges hi vivien persones soles el 20,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,14.
Per edats la població es repartia de la següent manera: un 22,9% tenia menys de 18 anys, un 10,5% entre 18 i 24, un 25% entre 25 i 44, un 19,7% de 45 a 60 i un 21,9% 65 anys o més.
L'edat mediana era de 38 anys. Per cada 100 dones de 18 o més anys hi havia 88,9 homes.
La renda mediana per habitatge era de 22.120 $ i la renda mediana per família de 36.250 $. Els homes tenien una renda mediana de 21.875 $ mentre que les dones 20.469 $. La renda per capita de la població era de 13.740 $. Entorn del 20,3% de les famílies i el 27,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ellijay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Ellijay». American Fact Finder. Oficina del Cens dels Estats Units, 12-01-2010.
# Caixes Rurals del Mediterrani

Caixes Rurals del Mediterrani (CRM) fou un grup cooperatiu financer amb seu a València i format per quinze entitats de crèdit. La constitució d'aquest grup cooperatiu es va realitzar el 14 de juny del 2010. El grup no tenia personalitat jurídica, és per aquest motiu que Ruralcaixa n'era l'entitat capçalera amb el 50% del poder de decisió. L'any 2012 l'entitat es fusionà amb Cajamar.

## Caixes

* Caixacallosa
* Caixalqueries
* Caixaltea
* Caixa Rural d'Alginet
* Caixa Rural Almenara
* Caixa Rural Burriana
* Caixa Rural Nules
* Caixa Rural Torrent
* Caixa Rural Vilafamés
* Caixa Rural Vilavella
* Caixa Rural Xilxes
* Crèdit València
* Ruralcaixa
El grup també comptava amb caixes rurals a Foia de Bunyol i Serrans com ara: Caja Rural de Cheste i Caja Rural de Villar.

## Referències

* ↑ Les caixes rurals es reivindiquen davant la desfeta del sistema financer valencià Arxivat 2010-06-24 a Wayback Machine., L'Informatiu.